**8*-*րդկրթականհարթակ**

**10-րդ շաբաթ**

**Նախորդդասիգիտելիքներիստուգում։**

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** Անհրաժեշտությանդեպքումուխտիտեքստընորիցմեկնաբանել։
* **Գրականություն – «Արտիստը», Մաս 1-ին**
* Կարողանալ պատմվածքը վերարտադրել սեփական խոսքերով և պատասխանել հետևյալ հարցերին՝
  + - ԻՆչու՞ էին Լևոնին «արտիստ» ասում։
    - Ինչպիսի՞ մարդուն կհամարեիր արտիստ
* **Բառագիտություն**
* Վերհիշել հետևյալ արտահայտությունների բացատրությունները։
  + երես դարձնել որևէ մեկից– հրաժարվել, մոռանալ
  + հայացքը ձգել– ինչ-որ բանի սպասել
  + նորածնի պես ազնիվ– շատ ազնիվ լինել
  + հաճենալ – որևէ բան անել, որ դուր գալ
  + սիրտը օբկիանոս լինել – լավ, մեծ սիրտ ունենալ
  + հարցուփորձ անել- հետաքրքրվել
* Վերհիշել հետևյալ բառերի հոմանիշները
  + միջավայր-շրջապատ
  + բնակվել – ապրել
  + ուսանել-սովորել
  + մթնոլորտ – օդ
* Վերհիշել հետևյալ բառերի հականիշները
  + մշակել – քանդել
  + զվարճալի – տխուր
  + նուրբ– կոպիտ
  + հիվանդ –առողջ
* **Քերականություն – Բայ։** Կարողանալ վերարտադրել դասանյութը սեփական խոսքերով և պատասխանել հետևյալ հարցերին։
  + Ո՞րն է բայը։ Ի՞նչ հարցերի է պատասխանում։
  + Որո՞նք են բայի տեսակները։
* **Մշակույթ – Շիրվանզադեի կենսագրությունը։** Կարողանալ վերարտադրել դասանյութը սեփական խոսքերով և պատասխանել հետևյալ հարցերին։
  + Որտե՞ղ է սովորել Շիրվանզադեն։
  + Ո՞ր ճյուղի վրա է Շիրվանզադեն մեծ ազդեցություն թողել։

**ՆՈՐ ԴԱՍ**

* **Գրականություն – «Քելե՛, լաո», Սիլվա Կապուտիկյան, էջ 157**
* **Քերականություն – կրկնություն, Բայ**։ Տեսակները։ Էջ 78-89
* **Բառագիտություն** – թեմատիկ բառերի բացատրություն, հոմանիշներ, հականիշներ
* **Մշակույթ – Խաղողօրհնեք, կամ Աստվածածնի վերափոխում**։

**Գրականություն -** **«Քելե՛, լաո», Սիլվա Կապուտիկյան, էջ 157**

Դասանյութը քննարկել հետևյալ հարցերով

* Ինչի՞ մասին է բանաստեղծությունը
* Բանաստեղծությունում ո՞վ ՝ երգում «Քելե՛, լաո» երգը։
* Չակերտներում դրված տողերը մեկնաբանիր։
* Ի՞նչ ես հասկանում պատմական հայրենիք ասելով։ Ինչպե՞ս է ավարտվում բանաստեղծությունը։ Ի՞նչ են պատգամում վերջին տողերը։
* Լսել «Քելե, լաո» երգը
* Գրիր փոքրիկ շարադրություն «Իմ պապերի երկիր» վերնագրով

**Բառագիտություն**

* Տրվածարտահայտություններինշանակություններնեն՝
* Քելե – արի
* Էրթանք – գնանք
* Մանգաղ – գյուղատնտեսական գործիք՝ խոտ հնձելու համար
* Մախաղ – ուտելիքի փոքրիկ տոպրակ, որ կապում են մեջքին
* Էրգիր – երկիր
* Համառ - չզիջող, իր ասածի, հաստատամիտ
* Ուխտ – պատգամ, խոստում
* Իմալ – ինչպես
* Կծղել – խոտաբույսը արմատի վրա չորանալ ու թափվել
* Ջաղաց – Հացահատիկ աղալու գործիք
* Խռովք – հոգեկան բուռն ապրում, տագնապ
* Վառք – վառելափայտ
* Վերուստ – վերևից, երկնքից, Աստծուց
* Պատնեշ – պաշտպանական նպատակով կառուցված բարձր ու երկար կառույց
* Կսկծալ – ցավ զգալ
* Նշվածբառերիհոմանիշներնեն
  + Ունկ – ականջ
  + Լաո – որդի, զավակ, երեխա, տղա
  + Խև - խենթ, խելագար
  + Միամիտ – պարզ
  + Փլվել – քանդվել
  + Մարել - հանգցնել
* Նշվածբառերիհականիշներնեն՝
  + Նույն – տարբեր
  + Ելնել – մտնել
  + Այստեղ – այնտեղ
  + Մարել – վառել
  + Խռովք - հանգստություն, խաղաղություն
* Տետրում արտագրել և սովորել հետևյալ ուղղագրական բառերի գրությունը

*Երգ, ուխտ (երդում), ուղտ (կենդանի), մեջ, խեղճ, բախտ*

**Քերականություն – Բայ**, տեսակները

* Բայը ունի երեք ժամանակ՝ ***ներկա, անցյալ, ապառնի***՝
  + **Ներկա** – կատարվող։ Օրինակ՝ նկարում ենք
  + **Անցյալ** – կատարված։ Օրինակ՝ երգում էի,
  + **Ապառնի** – կատարվելիք։ Օրինակ՝ խաղալու ենք։
* Բայերը լինում են ***դիմավոր և անդեմ***։
  + **Անդեմ** բայերը չունեն դեմք, թիվ, ժամանակ և եղանակ ու կոչվոում են դերբայներ։ Օրինակ՝ սովորում, նվագել, պարելու, հասած, երգող։
  + Դեմք, թիվ, ժամանակ, եղանակ ունեցող բայերը կոչվում են **դիմավոր** բայեր։ Օրինակ՝ սովորում են, նվագել էին, պարելու ենք։
* Բայը ունի երեք դեմք՝ **առաջին, երկրորդ և երրորդ**։ Ունի երկու թիվ՝ **եզակի և հոգնակի**։
* Բայերը լինում են **պարզ** և  **ածանցավոր։**
  + **Պարզ**  են կոչվում այն բայերը, որոնց մեջ ***ալ, ել***մասնիկից առաջ ընկած բայի հիմքը լրացուցիչ բայածանց չունի։ Օրինակ՝
    - Նկարել = նկար + ել
    - Գունաթափել = գունաթափ + ել (*չնայած գունաթափ հիմքը 2 արմատ ունի, սակայն բայը պարզ է, քանի որ բայածանց չունի*)
    - Արտագրել = արտագր + ել (*չնայած արտագր հիմքը նախածանց ունի, սակայն բայը պարզ է, քանի որ բայածանց չունի*)
  + **Ածանցավոր** են կոչվում այն բայերը, որոնց մեջ ***ել, ալ*** մասնիկից առաջ ընկած բայի հիմքը բայածանց է պարունակում։ Օրինակ
    - Փախչել = փախ (հիմք) + չ (բայածանց) + ել
    - Հեռանալ = հեռ + ան (բայածանց) + ալ
    - Կոտրատել = կոտր + ատ (բայածանց) + ել
* **Հարցեր և առաջադրանքներ**
* Ո՞րն է բայը։ Ի՞նչ հարցերի է պատասխանում։
* Ի՞նչ ժամանակներ ունի բայը։
* Ի՞նչ դեմքեր ունի բայը։
* Որո՞նք են բայի տեսակները (դիմավոր, անդեմ)։
* Որո՞նք են բայի տեսակները ըստ կազմության (պարզ, ածանցավոր)
* **Բայեր** կոչվում են այն բառերը, որոնք ցույց են տալիս գործողություն և պատասխանում են ***ի՞նչ անել, ի՞նչ լինել*** հարցերին։

**Հանձնարարություն**

1. **Տրված բայերը դասավորել համապատասխան սյունակներում (պարզ, ածանցավոր):**

*Երգել, հեռանալ, կոտրատել, նկարել, քայլել, զարդարել, սառել, մեծացնել:*

1. **Հետևյալ պարզ բայերից կազմել ածանցավոր բայեր։**

Կորել – Կորչել, Խաղալ, Հասնել, Կառուցել, Կոտրել, Վազել, Թռչել, Ցատկել, Կտրել, Նստել, Հիշել, Ծիծաղել

1. **Հետևյալ արտահայտություններից յուրաքանչյուրով կազմել մեկական նախադասություն։**

*Հարցուփորձ անել, որոշում ընդունել, գլխի ընկնել։*

**Մշակույթ** **–** **Խաղողօրհնեք կամ Աստվածածնի վերափոխում**

**Սուրբ Աստվածածնի Վերափոխման տոնը** (հայտնի է նաև որպես ***Խաղողօրհնեքի տոն***) Հայ Առաքելական Սուրբ Եկեղեցու հինգ տաղավար տոներից չորրորդն է և Տիրամորը նվիրված տոներից ամենահինը։

Ավանդության համաձայն՝ Ս. Կույսը Հիսուս Քրիստոսի խաչելությունից հետո ապրել է Երուսաղեմում՝ Հովհաննես Ավետարանչի խնամատարության ներքո։

Շուրջ 12 տարի Աստվածամայրը պահքով այցելել է իր սիրասուն Որդու գերեզմանն ու անդադար աղոթել։ Այդ այցելություններից մեկի ժամանակ էլ նրան է հայտնվել Գաբրիել հրեշտակապետն ու ավետել Տիրամոր՝ երկրային աշխարհից Վերին Երուսաղեմ վերափոխվելու լուրը։ Ապա 14 օր անց կրկին ելավ Գաբրիել հրեշտակապետը և Տիրուհուն ավետեց Աստծո մոտ փոխվելու մասին, ինչից բերկրեց Մարիամ, և զվարճացավ նրա հոգին։ Նա շրջում էր բոլոր տնօրինական վայրերում ու աղոթում։ 12 օր անց եկավ Գաբրիելը և դարձյալ ասաց, որ նրան կանչում է Արարիչը։ Գաբրիելը նրան տվեց բրաբիոնի մի պսակ, որը հյուսել ու բերել էր Ադամի դրախտից, և այն դրեց սուրբ Աստվածածնի գլխին, որպեսզի առաքյալները և իմաստուն սուրբ կույսերը օրհնեն Աստծուն։ Սուրբ Մարիամը մատնանշեց իր հանգստյան տեղը՝ Գեթսեմանիի պարտեզում։

Նշվում է օգոստոսի 15-ի մերձակա կիրակի օրը (օգոստոսի 12-ից 18-ը)։ Տոնն ունի շաբաթապահք, նավակատիք և մեռելոց։ Սուրբ Աստվածածնի Վերափոխման տոնի օրը բոլոր եկեղեցիներում Պատարագ է մատուցվում։

Հայ Առաքելական եկեղեցում տոնն առանձնահատուկ է նրանով, որ օգոստոսի այս շրջանում Հայաստանի հեթանոսական ժամանակից եկող՝ հասունացող խաղողի օրհնության ծեսով է պայմանավորված։ Այսինքն՝ տոնի օրը, Պատարագից հետո կատարվում է խաղողօրհնեք, որից հետո միայն կարելի է խաղող ուտել։ Այդպիսով օրհնվում է տարվա ողջ բերքն ու բարիքը։ Նույն օրհնված խաղողից օրհնված գինի են պատրաստում, որը մարդիկ պահում են մինչև հաջորդ տարվա խաղողօրհնեքը՝ որպես լիառատության ապահովման նշան։

**Հարցեր և առաջադրանքներ**

* Ու՞մ է նվիրված Խաղողօրհնեքի տոնը։
* Ե՞րբ է տոնվում խաղողօրհնեքը։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Լսել և կարդալ ներկայացված նյութը և վերարտադրել սեփական խոսքերով և պատասխանել նյութին վերաբերվող հարցերին
* բացատրել հանձնարարված բառերը
* մասնակցել խմբային աշխատանքին: